Foto: Komiese liefdesteleurstelling maak opslaeArgieffoto ŉ Man se teksboodskap, waarin hy redes verskaf waarom hy die verhouding wil verbreek, word wyd op sosiale media versprei. Die teksboodskap is só komies dat die meisie se Australiese vriendin, Amy Nelmes, dit op sosiale media begin versprei het. Die paartjie was glo sewe weke lank in ŉ verhouding. Amy se oorspronklike twiet met die teksboodskap is al meer as 14 000 keer gedeel en meer as 20 500 mense het dit al as ‘n “gunsteling” gemerk. Hier is die man se redes: 1. Jy het geweier om jou verhoudingstatus op Facebook te verander. 2. Jy sluit my nie by dinge soos die afgelope naweek se troue in nie. Ek moet die een wees wat jou vergesel. 3. Jy is ongeskik met my kat en dit maak my ongemaklik. 4. Jy deel nie jou tyd regverdig nie en teen hierdie tyd behoort jou kêrel voorrang te geniet. 5. Jou gevloekery is onvroulik. 6. Jy wil nie sê hoeveel bedmaats jy al gehad het nie, wat my laat dink dis meer as drie, en enigiets meer as dit is onaanvaarbaar. Foto: @amynelmes, Twitter